NRK Super-helt Fantorangen knyttet til sang med grovt innhold på Spotify
Den røde tøyelefant-orangutangen Fantorangen er Norges mest populære taleføre kosedyr, og underholder småbarn på NRK Super hver dag. Nå ser det ut til at noen har lagt ord i munnen på Fantorangen, og utnyttet bamsen på det bokstavelig talt groveste. Les også: – Barna kan godt se mindre TV Dersom man søker på Fantorangen på Spotify , får man opp fire sanger hos streamingtjenesten. En av dem, titulert «Clique 2017» byr på tekstlinjer de færreste normalt vil forbinde med den harmløse figuren. Over et lydspor som minner om de siste årenes drøyeste russehits, faller det fraser som «Vi elsker kuk» og «Vi liker klikk i rompa» – med en stemme ikke ulik Fantorangens. Sjekk: Tre myter om barne-TV Sangen har i skrivende stund 32.000 avspillinger, og ble lagt ut 26. april.Ruben Hammer fra Harstad ble oppmerksom på låten via datteren Ariel (4). – Vi har laget en spilleliste med sanger hun liker, og basert på denne spillelisten kan Spotify lage en radio tilpasset hennes musikk. Vi fikk sjokk da denne sangen ble avspilt, sier småbarnsfaren. Hør utdrag av låten: (saken fortsetter under) Låtens omslag er prydet av noe som kan minne om marihuanablader. Se også: Fortviler etter omstridt russelåt Hammer forteller at sangen gikk noen runder før han ble oppmerksom på teksten. – Jeg tror ikke Ariel registrerte teksten, langt mindre forstod hva det var snakk om, sier han. Men uansett: – Dette oppfatter jeg på ingen måte som greit, at det blir brukt et språk som barn i aller høyeste grad bør og skal beskyttes mot, tordner pappaen. – Hvordan Spotify kan slippe gjennom en slik sang er utenfor min fatteevne. Hammer reagerer også på at NRK ikke har fanget opp problemstillingen. NRK Super-redaktør Hildri Gulliksen er på sin side heller ikke særlig fornøyd med «Clique 2017». – Det er selvfølgelig ikke greit at barnas helt Fantorangen blir linket til en slik tekst, ei heller at Fantorangen blir brukt til å promotere denne låten overfor barn.Gulliksen kan ikke si på stående fot hvordan statskanalen vil forfølge saken videre. – Vi er akkurat blitt gjort oppmerksom på dette, og må diskutere hvordan vi møter det. Redaktøren kan ikke huske å ha vært borti lignende tilfeller. – Det hender rett som det er at noen ønsker å bruke våre merkevarer for å selge, tjene eller få oppmerksomhet om egne produkter eller verdier. Men jeg kommer ikke på noen tidligere hendelser av samme karakter som denne. Spotifys nordiske kommunikasjonsmanager Fredrik Westin sier følgende i en epost til VG: – Vi er nå i prosessen med å håndtere det identifiserte materialet i forbindelse med videre utredning. * Etter at VG publiserte denne saken er sangen fjernet fra Spotify – den kan høres i klippet ovenfor
Småbarnsfar ble sjokkert da streamingtjenesten la den grove sangen i hans fire år gamle datters spilleliste.